ජනාධිපති මහින්ද රාජපක්ෂ මහතා සහභාගි වන ජාතික උත්සව හෝ විවෘත කිරීම්වල දී පක්ෂයේ ලකුණ, අපේක්ෂකයකු හෝ ඔවුන්ගේ මනාප අංකය කිසි විටෙක ප්‍රචාරය කර නොමැති බව එක්සත් ජනතා නිදහස් සන්ධානයේ මහ ලේකම්, පරිසර හා පුනර්ජනනීය බලශක්ති ඇමැති සුසිල් ප්‍රේමජයන්ත මහතා පැවැසීය.පසුගිය දිනක ජනාධිපතිතුමන් උදෑසන ශාරීරික සුවතාවන්හි යෙදීමෙන් පසු දෙල්කඳ සතිපොළ නිරීක්ෂණය කිරීමට ගිය බවත් එහෙත් එවැනි අවස්ථාවකට හෝ අපේක්ෂකයකු රැගෙන නොගිය බවත් හෙතෙම කීවේය.එහෙත් පසුගියදා එක්සත් ජාතික පක්ෂයේ නායකයා ගල්කිස්ස පොළට කොළ බෙදන්න ගියේ සිය පක්ෂයෙන් මෙවර බස්නාහිර පළාත් සභාවට තරග කරන අපේක්ෂකයකු සමඟ බවත් ඒ මහතා කියා සිටියේ ය.ශ්‍රී ලංකා නිදහස් පක්ෂ මූලස්ථානයේ ඊයේ (10) පැවැති මාධ්‍ය හමුවේ දී ඇමැතිවරයා එසේ ප්‍රකාශ කෙළේය.මැතිවරණ නිරීක්ෂණ කණ්ඩායම්වලට මෙවැනි දේ නොපෙනෙන්නේ ඇයි දැයි තමන් නොදන්නා බව හෙතෙම පැවැසීය.මෙවර මැතිවරණයෙන් පසු රජය ගෙදර යවන බවට තිස්ස අත්තනායක මහතා මේ දිනවල වේදිකාවල කිය කියා යන බවත් රජය ගෙදර යැවීමට පෙර සිය පක්ෂයේ නායකයා ගෙදර යැවීමට පක්ෂයේ පිරිස් ගන්නා උත්සාහය වළක්වා ගන්න යැයි ඉල්ලා සිටින බවත් ප්‍රේමජයන්ත මහතා කීවේය.වත්මන් රජය ගෙදර යැවීමට තරම් නුසුදුසු හේතූන් කවරේදැයි තමන් විපක්ෂයෙන් අසන බව පැවැසු ඒ මහතා මෙවර මැතිවරණවලින් කාට ගෙදර යන්න වේ දැයි බලාගත හැකි බවත් කියා සිටියේ ය.කම්කරු හා කම්කරු සබඳතා ඇමැති ගාමිණි ලොකුගේ මහතා-එක්සත් ජාතික පක්ෂයේ පළාත් සභා වරින් වර පැවැත්වුවා.